2 priedas

**SUSITARIMAS DĖL ASMENS DUOMENŲ TVARKYMO**

**UAB ILTE**, Ukmergės g. 124, 08100 Vilnius, Lietuva, įm. kodas: 110084026 *(toliau – Perkančioji organizacija arba Duomenų valdytojas*)

ir

**XXXX**, Gatvės g. 1, Vilnius, Lietuva,įm. kodas: xxx (*toliau – Tiekėjas arba Duomenų tvarkytojas*),

toliau kartu vadinami *Šalimis*, o kiekvienas atskirai – *Šalimi*, susitarė ir sudarė šį susitarimą (toliau – *Susitarimas*):

**1. SUSITARIMO DALYKAS, TIKSLAS IR TRUKMĖ**

* 1. Šalys susitaria sudaryti Susitarimą, kuris reglamentuoja asmens duomenų tvarkymą, vykdomą Tiekėjui įgyvendinant Perkančiosios organizacijos ir Tiekėjo sudarytą **IT infrastruktūros priežiūros paslaugų** sutartį (toliau – *Sutartis*).
  2. Susitarimu siekiama užtikrinti tinkamą asmens duomenų apsaugos reikalavimų, numatytų 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrajame duomenų apsaugos reglamente) (toliau – *BDAR*), o taip pat su juo susijusiuose teisės aktuose, įgyvendinimą.
  3. Susitarimas papildo Sutartį ir yra neatsiejama Sutarties dalimi, privaloma Perkančiajai organizacijai ir Tiekėjui.
  4. Tiekėjui vykdant Sutartį, Tiekėjas veikia kaip duomenų tvarkytojas, o Perkančioji organizacija – kaip duomenų valdytojas.
  5. Susitarimas taikomas iki visiško Tiekėjo įsipareigojimų pagal Sutartį įvykdymo.
  6. Tiekėjas privalo po Sutarties nutraukimo ar pasibaigimo nedelsiant nutraukti Susitarime numatytą asmens duomenų tvarkymą ir Perkančiosios organizacijos pasirinkimu ne vėliau kaip per 5 darbo dienas ištrinti arba grąžinti visus asmens duomenis Perkančiajai organizacijai, kartu ištrinant visas turimas tokių duomenų kopijas, ir raštu patvirtinti Perkančiajai organizacijai, kad atliko visus šiuos veiksmus.

**2. ASMENS DUOMENŲ TVARKYMO DALYKAS IR TRUKMĖ**

2.1. Duomenų tvarkytojas Duomenų valdytojo vardu atlieka šį asmens duomenų tvarkymą:

|  |  |
| --- | --- |
| Duomenų tvarkymo tikslas ir pobūdis | ....  *Pavyzdžiui:*  *Asmens duomenys bus tvarkomi, Tiekėjui pagal Sutartį teikiant saugos ir sveikatos tarnybos funkcijų vykdymo paslaugas.*  *Tiekėjas suves Perkančiosios organizacijos darbuotojų duomenis į ESAUGA programą; kontroliuos, ar Perkančiosios organizacijos darbuotojai laiku instruktuojami darbuotojų saugos ir sveikatos, gaisrinės saugos klausimais; kontroliuos, ar laiku tikrinama Perkančiosios organizacijos darbuotojų sveikata; registruos įvykusius nelaimingus atsitikimus darbe, profesines ligas bei incidentus.* |
| Tvarkomų asmens duomenų kategorijos | ....  *Pavyzdžiui:*  *Vardas, pavardė, el. pašto adresas, paskutinio sveikatos tikrinimo data, kito sveikatos tikrinimo data, instruktavimo darbuotojų saugos ir sveikatos, gaisrinės saugos klausimais tema ir data, informacija apie nelaimingus atsitikimus darbe, profesines ligas ir incidentus* |
| Duomenų subjektų kategorijos | ....  *Pavyzdžiui:*  *Perkančiosios organizacijos darbuotojai* |
| Duomenų tvarkymo trukmė | ....  *Pavyzdžiui:*  *Kol galioja Sutartis* |

**3. DUOMENŲ TVARKYTOJO ĮSIPAREIGOJIMAI**

3.1. Duomenų tvarkytojas įsipareigoja įgyvendinti tinkamas technines ir organizacines priemones, užtikrinančias, kad pagal Sutartį ir Susitarimą vykdomas asmens duomenų tvarkymas atitiktų asmens duomenų apsaugos teisės aktų reikalavimus, Valstybinės duomenų apsaugos inspekcijos (toliau – *VDAI*) nustatytus reikalavimus ir užtikrintų duomenų subjekto teisių apsaugą. Duomenų tvarkytojo užtikrinamo asmens duomenų saugumo lygis turi atitikti techninių galimybių išsivystymo lygį, įgyvendinimo sąnaudas, duomenų tvarkymo pobūdį, aprėptį, kontekstą ir tikslus, duomenų tvarkymo keliamus pavojus asmenų teisėms ir laisvėms. Duomenų tvarkytojas įsipareigoja parengti ir nuolat atnaujinti įgyvendinamų techninių ir organizacinių priemonių aprašymą. Duomenų valdytojui nustačius, kad įgyvendinamos priemonės nėra pakankamos, Duomenų tvarkytojas įsipareigoja įgyvendinti Duomenų valdytojo nurodytas papildomas technines ir (ar) organizacines priemones.

3.2. Duomenų tvarkytojas įsipareigoja tvarkyti asmens duomenis tik pagal Duomenų valdytojo pateiktus rašytinius nurodymus, išskyrus atvejus, kai taikomi teisės aktai nustato kitaip. Tokiu atveju, prieš pradėdamas tvarkyti asmens duomenis, Duomenų tvarkytojas, kiek tai leidžia teisės aktai, privalo informuoti Duomenų valdytoją apie tokį teisinį reikalavimą. Jei Duomenų tvarkytojas neturi nurodymų, kaip tvarkyti asmens duomenis konkrečioje situacijoje, arba, jei koks nors Duomenų valdytojo nurodymas pažeidžia taikomus asmens duomenų apsaugos teisės aktus, Duomenų tvarkytojas privalo nedelsdamas apie tai informuoti Duomenų valdytoją el. paštu duomenu.apsauga@ilte.lt.

3.3. Duomenų tvarkytojas įsipareigoja užtikrinti, kad asmenys, kuriems vadovauja Duomenų tvarkytojas, prieigą prie asmens duomenų turėtų tik tuo atveju, tokia apimtimi ir tiek laiko, kiek tai yra būtina asmenims pavestoms funkcijoms ar užduotims atlikti. Duomenų tvarkytojas užtikrina, kad asmenys, turintys prieigą prie asmens duomenų, būtų įpareigoti laikytis konfidencialumo.

3.4. Duomenų tvarkytojas privalo nedelsiant, bet ne vėliau kaip per 24 valandas nuo sužinojimo apie asmens duomenų saugumo pažeidimą momento, informuoti Duomenų valdytoją el. paštu duomenu.apsauga@ilte.lt apie saugumo pažeidimą ir pateikti visą su saugumo pažeidimu susijusią informaciją (nurodyti paveiktų asmens duomenų kategorijas ir skaičių, paveiktų duomenų subjektų kategorijas ir skaičių, tikėtinas saugumo pažeidimo pasekmes, priemones, kurių buvo imtasi dėl duomenų saugumo pažeidimo, įskaitant priemones, skirtas sušvelninti galimą neigiamą saugumo pažeidimo poveikį, ir kt.). Duomenų tvarkytojas įsipareigoja imtis visų veiksmų, kad padėtų Duomenų valdytojui sumažinti asmens duomenų saugumo pažeidimo neigiamas pasekmes. Duomenų valdytojo prašymu, Duomenų tvarkytojas pateikia papildomą informaciją ir dokumentus, susijusius su asmens duomenų saugumo pažeidimu.

3.5. Duomenų tvarkytojas, atsižvelgdamas į duomenų tvarkymo pobūdį ir panaudodamas tinkamas technines bei organizacines priemones, įsipareigoja padėti Duomenų valdytojui įvykdyti Duomenų valdytojo prievolę atsakyti į prašymus pasinaudoti duomenų subjekto teisėmis, nurodytomis BDAR III skyriuje.

3.6. Duomenų tvarkytojas, atsižvelgdamas į duomenų tvarkymo pobūdį bei turimą informaciją, įsipareigoja padėti Duomenų valdytojui įvykdyti konkrečias prievoles pagal taikomus asmens duomenų apsaugos teisės aktus. Konkrečios prievolės apima asmens duomenų tvarkymo saugumą (BDAR 32 straipsnis), pranešimą apie asmens duomenų saugumo pažeidimą (BDAR 33–34 straipsniai) ir poveikio duomenų apsaugai vertinimą bei išankstines konsultacijas (BDAR 35–36 straipsniai).

3.7. Duomenų tvarkytojas įsipareigoja kaupti dokumentaciją apie tai, kaip vykdo Duomenų valdytojo duomenų tvarkymą, žinoti, kur yra saugomi jam perduoti asmens duomenys bei kaip jie yra tvarkomi. Duomenų tvarkytojas įsipareigoja Duomenų valdytojo nurodytu terminu ir tvarka pateikti visą informaciją, įrodančią su duomenų tvarkymu susijusių pareigų laikymąsi, ir sudaryti sąlygas bei padėti Duomenų valdytojui ir (ar) Duomenų valdytojo įgaliotiems tretiesiems asmenims atlikti asmens duomenų tvarkymo auditą, įskaitant patikrinimus vietoje.

3.8. Duomenų valdytojui paprašius, Duomenų tvarkytojas privalo Duomenų valdytojo nurodytu terminu ir tvarka pateikti įrodymus ir (ar) dokumentaciją, patvirtinančią Duomenų tvarkytojo atitiktį Susitarimo, BDAR ir kitų asmens duomenų apsaugą reglamentuojančių teisės aktų reikalavimams.

**4. KITŲ DUOMENŲ TVARKYTOJŲ PASITELKIMAS**

4.1. Duomenų tvarkytojas Sutarties ir Susitarimo vykdymui gali pasitelkti kitą duomenų tvarkytoją (toliau – *pagalbinis duomenų tvarkytojas*), tik gavęs išankstinį konkretų rašytinį Duomenų valdytojo leidimą.

4.2. Duomenų tvarkytojui leidžiama pasitelkti šiuos pagalbinius duomenų tvarkytojus:

|  |  |  |  |
| --- | --- | --- | --- |
| Juridinio asmens pavadinimas arba fizinio asmens vardas, pavardė | Įmonės kodas | Juridinio asmens buveinės adresas arba fizinio asmens gyvenamosios vietos adresas | Asmens duomenų tvarkymo, kurį atlieka pagalbinis duomenų tvarkytojas, aprašymas |
|  |  |  |  |
|  |  |  |  |
|  |  |  |  |

4.3. Duomenų tvarkytojas privalo pagalbiniam duomenų tvarkytojui sutartimi nustatyti tokias pačias asmens duomenų apsaugos prievoles kaip prievolės, numatytos Susitarime.

4.4. Duomenų valdytojui paprašius, Duomenų tvarkytojas privalo Duomenų valdytojo nurodytu terminu pateikti Duomenų tvarkytojo sutarties su pagalbiniu duomenų tvarkytoju kopiją ir vėlesnius jos pakeitimus.

4.5. Duomenų tvarkytojas užtikrina, kad jo pasitelktas pagalbinis duomenų tvarkytojas įgyvendintų tinkamas technines ir organizacines asmens duomenų apsaugos priemones, o pagalbinio duomenų tvarkytojo atliekamas asmens duomenų tvarkymas atitiktų asmens duomenų apsaugos teisės aktų ir Susitarimo reikalavimus.

4.6. Jei pagalbinis duomenų tvarkytojas nevykdo asmens duomenų apsaugos prievolių, Duomenų tvarkytojas išlieka visiškai atsakingas Duomenų valdytojui už pagalbinio duomenų tvarkytojo prievolių vykdymą.

**5. ASMENS DUOMENŲ PERDAVIMAS Į TREČIĄSIAS VALSTYBES**

5.1. Asmens duomenys pagal Sutartį ir Susitarimą gali būti tvarkomi tik Lietuvos Respublikoje, Europos Sąjungos valstybėje arba Europos ekonomines erdvės valstybėje.

5.2. Duomenų tvarkytojas asmens duomenis gali perduoti į kitas nei Europos Sąjungos arba Europos ekonomines erdvės valstybes ar tarptautinėms organizacijoms tik gavęs Duomenų valdytojo rašytinį nurodymą ir laikydamasis BDAR V skyriaus reikalavimų.

**6. ATLYGIS UŽ ASMENS DUOMENŲ TVARKYMĄ**

6.1. Šalys susitaria, kad į Sutartyje numatytą kainą yra įskaičiuotas atlygis už asmens duomenų tvarkymą bei asmens duomenų apsaugos reikalavimų įgyvendinimą.

**7. ATSAKOMYBĖ**

7.1. Šalys už Susitarimo ar teisės aktuose numatytų pareigų tvarkant asmens duomenis nevykdymą, netinkamą vykdymą ar pažeidimą atsako Sutarties ir teisės aktų nustatyta tvarka.

**8. DUOMENŲ APSAUGOS PAREIGŪNŲ KONTAKTINIAI DUOMENYS**

8.1. Duomenų valdytojo duomenų apsaugos pareigūno kontaktiniai duomenys: duomenu.apsauga@ilte.lt, Duomenų tvarkytojo duomenų apsaugos pareigūno kontaktiniai duomenys: ....

|  |  |
| --- | --- |
| **PERKANČIOJI ORGANIZACIJA:**  UAB ILTE | **TIEKĖJAS:** |