**UAB ILTE**

Ukmergės g. 124, 08100 Vilnius, tel. +370 5 210 7510, el. p. [info@ilte.lt](mailto:info@ilte.lt), www.ilte.lt

Duomenys kaupiami ir saugomi Juridinių asmenų registre, įmonės kodas 110084026

PATVIRTINTA

Perkančiosios organizacijos Viešųjų pirkimų komisijos protokolu Nr. 01

**SUPAPRASTINTO ATVIRO VIEŠOJO PIRKIMO**

**„IT INFRASTRUKTŪROS PRIEŽIŪROS PASLAUGOS“**

**SPECIALIOSIOS SĄLYGOS**

**Versija Nr.1**

TURINYS

[1. Bendra informacija 2](#_Toc126333928)

[2. Pirkimo objektas 2](#_Toc126333929)

[3. Susitikimai su tiekėjais ir objekto apžiūra 2](#_Toc126333930)

[4. Tiekėjų pašalinimo pagrindai ir kvalifikacijos reikalavimai 2](#_Toc126333931)

[5. Reikalavimai, susiję su nacionaliniu saugumu 3](#_Toc126333932)

[6. Specialieji reikalavimai pasiūlymų rengimui ir pateikimui 4](#_Toc126333933)

[7. Pasiūlymo galiojimo užtikrinimas 4](#_Toc126333934)

[8. Elektroninis aukcionas 4](#_Toc126333935)

[9. Pasiūlymų vertinimas 4](#_Toc126333936)

[10. Sutarties sudarymas 5](#_Toc126333937)

[11. Kitos sąlygos 5](#_Toc126333938)

[Priedai 5](#_Toc126333939)

# Bendra informacija

* 1. Perkančioji organizacija – UAB ILTE, juridinio asmens kodas 110084026, adresas Ukmergės g. 124, Vilnius, darbo laikas pirmadieniais-ketvirtadieniais 8:00 – 17:00 val., penktadieniais 8:00 – 15:45 val. Perkančioji organizacija nėra PVM mokėtoja.
  2. Pirkimas neatliekamas naudojantis centralizuotų pirkimų katalogu, nes paslaugų, atitinkančių techninės specifikacijos ir sutarties sąlygas, centralizuotų pirkimų kataloge nėra.
  3. Perkančioji organizacija nerezervuoja teisės dalyvauti pirkime.
  4. Stebėtojai dalyvauti Komisijos posėdžiuose nėra kviečiami.
  5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.3 papunkčiu. Aplinkos apaugos kriterijai nustatyti 8 priede.
  6. Išankstinis skelbimas apie pirkimą nebuvo paskelbtas.
  7. Pirkime perkančioji organizacija nenumato skelbti pranešimo dėl savanoriško *ex ante* skaidrumo.
  8. Pirkime neleidžiama pateikti alternatyvių pasiūlymų.
  9. Bendrosios pirkimo sąlygos yra neatskiriama šių pirkimo sąlygų dalis.

# 2. Pirkimo objektas

2.1. Perkančioji organizacija numato įsigyti **IT infrastruktūros priežiūros paslaugas**. Reikalavimai pirkimo objektui nustatyti specialiųjų pirkimo sąlygų 2 priede.

2.2. Pirkimo objektas į dalis neskaidomas.

# 3. Susitikimai su tiekėjais ir objekto apžiūra

3.1.Perkančioji organizacija nerengs susitikimo su tiekėjais dėl pirkimo sąlygų paaiškinimo.

* 1. Perkančioji organizacija nerengs objekto apžiūros.

# 4. Tiekėjų pašalinimo pagrindai ir kvalifikacijos reikalavimai

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede.

4.2. Tiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 9 priede.

# 5. Reikalavimai, susiję su nacionaliniu saugumu

5.1. Perkančioji organizacija atmes tiekėjo pasiūlymą, jei bus tenkinama (-os) VPĮ 45 straipsnio 21 dalies 1 punkte ir (arba) 2 punkte ir (arba) 3 punkte ir (arba) 6 punkte nurodyta sąlyga. Tiekėjas kartu su pasiūlymu turi pateikti Tiekėjo deklaraciją (SPS 7 priedas) dėl atitikties VPĮ 45 straipsnio *21 dalies 1, 2, 3 ir 6 punktams*.

5.2. Perkančiajai organizacijai kilus abejonių dėl Tiekėjo deklaracijoje nurodytos informacijos teisingumo, ji prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.

# 6. Specialieji reikalavimai pasiūlymų rengimui ir pateikimui

6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

* + 1. tiekėjo **užpildytas** ir **pasirašytas** pasiūlymas, parengtas pagal specialiųjų pirkimo sąlygų 5 priede pateiktą pasiūlymo formą;
    2. užpildytas EBVPD (SPS 4 priedas). Pasirašydamas pasiūlymą, tiekėjas patvirtina ir EBVPD tikrumą;
    3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
    4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
    5. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
    6. jei tiekėjas pasitelkia subtiekėjus, subtiekėjo deklaracija (SPS 6 priedas) ar kitas dokumentas, patvirtinantis jo sutikimą būti subtiekėju pirkime;
    7. užpildyta Tiekėjo deklaracija (SPS 7 priedas);
    8. užpildytas Tiekėjo suteiktų paslaugų sąrašas (SPS 9 priedo 1 priedėlis);
    9. užpildytas siūlomų specialistų sąrašas (SPS 9 priedo 2 priedėlis);
    10. SPS 9 priedo 1.1.2.1.-1.1.2.6. punktuose nurodyti sertifikatai;
    11. SPS 9 priedo 1.1.3. dalyje nurodytas Tiekėjo pagalbos tarnybos kreipinių bei incidentų sprendimo eigos aprašymas, pagalbos tarnybos kontaktinė informacija;
    12. SPS 9 priedo 1.2.1.-1.2.3. punktuose nurodyti sertifikatai;

6.2. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

6.2.1 pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

* + 1. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
  1. Pasiūlymas turi būti parengtas lietuvių kalba. Kiti dokumentai teikiami su pasiūlymu gali būti pateikiami lietuvių arba anglų kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.
  2. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.
  3. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# Pasiūlymo galiojimo užtikrinimas

7.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Elektroninis aukcionas

8.1. Perkančioji organizacija pirkime netaikys elektroninio aukciono.

# Pasiūlymų vertinimas

9.1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kuria vertinami tiekėjo pateikti duomenys, pateikiama specialiųjų pirkimo sąlygų 10 priede.

9.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

9.3. Perkančioji organizacija atmes tiekėjo pasiūlymą, jeigu tiekėjo pasiūlymo kaina viršys maksimalią priimtiną pasiūlymo kainą Eur be PVM, nustatytą prieš pirkimą.

# Sutarties sudarymas

* 1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos Pirkimo sąlygų 8 priede „Sutartis“.

# Kitos sąlygos

* 1. Pirkimui taikomos tarptautinių sankcijų įgyvendinimo nuostatos. Kartu su pasiūlymu tiekėjas turi pateikti užpildytą Tiekėjo deklaraciją, kuri pateikta specialiųjų pirkimo sąlygų 7 priede. Perkančioji organizacija tikrins, ar galimam pirkimo laimėtojui, subtiekėjui arba juos nuosavybės teise valdantiems ar juos kontroliuojantiems asmenims[[1]](#footnote-2) nėra taikomos Jungtinių Tautų Saugumo Tarybos, Europos Sąjungos, kitų tarptautinių organizacijų, kurių narė yra arba kuriose dalyvauja Lietuvos Respublika, ar Jungtinių Amerikos Valstijų (JAV Iždo departamento Užsienio lėšų kontrolės biuro (OFAC)) nustatytos tarptautinės sankcijos. Tiekėjo pateiktas pasiūlymas yra atmetamas ir tiekėjas pašalinamas iš pirkimo procedūros, jeigu galimam pirkimo laimėtojui, subtiekėjui arba juos nuosavybės teise valdantiems ar juos kontroliuojantiems asmenims taikomos Tarptautinės finansinės sankcijos.

PRIEDAI:

Priedas Nr. 1. Terminai

Priedas Nr. 2. Techninė specifikacija

Priedas Nr. 3. Tiekėjų pašalinimo pagrindai

Priedas Nr. 4. EBVPD

Priedas Nr. 5. Pasiūlymo forma

Priedas Nr. 6. Subtiekėjo sutikimas

Priedas Nr. 7. Tiekėjo deklaracija

Priedas Nr. 8. Sutartis

Priedas Nr. 9. Kvalifikacijos, kokybės vadybos sistemos ir aplinkos apsaugos vadybos sistemos standartų reikalavimai (su priedėliais)

Priedas Nr. 10. Pasiūlymų vertinimo kriterijai ir sąlygos (su priedėliu)

# Pirkimo sąlygų 1 priedas „Terminai“

|  |  |  |  |
| --- | --- | --- | --- |
| **Eil.Nr.** | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | nurodytas skelbime | Perkančioji organizacija turi teisę pratęsti pasiūlymų pateikimo terminą. |
| 2. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po pasiūlymų pateikimo termino pabaigos |  |
| 3. | Prašymą paaiškinti, patikslinti pirkimo sąlygas tiekėjas turi pateikti ne vėliau kaip: | 6 dienų iki pasiūlymų pateikimo termino dienos |  |
|  | Perkančioji organizacija pirkimo sąlygų paaiškinimą, patikslinimą pateikia visiems tiekėjams ne vėliau kaip: | 4 dienų iki pasiūlymų pateikimo termino dienos |  |
|  | Objekto apžiūra bus vykdoma: | NETAIKOMA |  |
|  | Perkančioji organizacija rengs susitikimus su tiekėjais dėl pirkimo sąlygų paaiškinimo | NETAIKOMA |  |
|  | Tiekėjai turi pateikti prekių pavyzdžius | NETAIKOMA |  |
|  | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos |  |
|  | Perkančioji organizacija informuoja pirkimo dalyvius apie EBVPD vertinimo rezultatus ne vėliau kaip per | 3 (tris) darbo dienas nuo sprendimo priėmimo dienos |  |
|  | Perkančioji organizacija pirkimo dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
|  | Perkančioji organizacija, pirkimo dalyviui raštu paprašius, jam pateikia VPĮ 58 straipsnio 2 dalyje nustatytą informaciją ne vėliau kaip per | 15 (penkiolika) dienų nuo pirkimo dalyvio raštu pateikto prašymo gavimo dienos |  |
|  | Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui ne vėliau kaip per | 5 (penkias) darbo dienas  nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
|  | Perkančioji organizacija privalo išnagrinėti tiekėjo pretenziją priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems pirkimo dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
|  | Jeigu perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems pirkimo dalyviams. |  |
|  | Perkančioji organizacija negali sudaryti sutarties anksčiau kaip po | 5 (penkių) darbo dienų, nuo pranešimo apie sprendimą sudaryti sutartį (o jei buvau gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiosios organizacijos pirkimo dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 (penkiolikos) dienų. |  |
|  | Jeigu suinteresuotas dalyvis paprašys perkančiosios organizacijos pateikti laimėjusį pasiūlymą | *VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai.* |  |

1. **Nuosavybės teise valdantys arba juos kontroliuojantys asmenys** – asmenys, kurie turi nuosavybės teisę į juridinį asmenį arba kitą subjekto turtą, arba tiesiogiai ar netiesiogiai daro lemiamą įtaką jo valdymui, veiklai, finansavimui ar sprendimų priėmimui. Kontrolė gali būti tiesioginė, kai asmuo turi nuosavybės teisę į juridinį asmenį arba tiesiogiai jį valdo, arba netiesioginė, kai įtaka ar valdymas įgyvendinama per kitus asmenis, tarpininkus ar juridines struktūras. [↑](#footnote-ref-2)