**KVALIFIKACIJOS REIKALVIMAI TIEKĖJUI**

| **Eil.**  **Nr.** | **Reikalavimai kvalifikacijai** | **Kvalifikacijos reikalavimų atitiktį įrodantys dokumentai**  *(pateikiama kartu su pasiūlymu)* | **Kvalifikacijos reikalavimų atitikties subjektas** |
| --- | --- | --- | --- |
| 1.1. | **Techninis ir profesinis pajėgumas.** | | |
| 1.1.1. | Tiekėjas per paskutinius 3 metus (arba per laikotarpį nuo Tiekėjo įregistravimo dienos, jeigu Tiekėjas vykdė veiklą trumpiau nei 3 metus) iki pasiūlymų pateikimo termino pabaigos yra įvykdęs arba vykdo vieną ar daugiau sutarčių, kurių objektas **susijęs su techninėje specifikacijoje aprašytomis paslaugomis\***, ir kurių bendra vertė ne mažesnė, kaip 110 000 Eur (*vienas šimtas ir dešimt tūkstančių eurų 00 ct*) be PVM.  ***\* Privalo būti numatoma patirtis, susijusi su visais techninėje specifikacijoje nurodytais punktais:***  *1 IT infrastruktūros priežiūros paslaugos;*  *2 Kompiuterinių darbo vietų priežiūros paslaugos;*  *3. Konsultacijos paslaugos (kaip nurodyta Techninės specifikacijos 10.3 skyriuje).* | **Pagrindinių per paskutinius 3 metus įvykdytų arba vykdomų sutarčių sąrašas (užpildytas 1 priedėlis).** Kuriame kiekvienai sutarčiai nurodyti:  1. ***užsakovą – paslaugų gavėją*** (įmonės/įstaigos/organizacijos pavadinimas, adresas, telefonas, kontaktinis asmuo);  2. ***sutarties vertę***;  3***. sutarties (jos dalies) objekto pavadinimą***;  4. ***sutarties (jos dalies) pradžios ir pabaigos datą (metai ir mėnuo)***;  5. ***trumpą suteiktų paslaugų aprašymą***;  6***. pateikti užsakovo pažymą*** (patvirtintą užsakovo arba jo įgalioto asmens parašu ir įmonės antspaudu (jei turi)), patvirtinančią, kad sutartiniai įsipareigojimai įvykdyti tinkamai, nurodant sutarties (jos dalies) objektą, sutarties (jos dalies) pradžios ir pabaigos datą (metai ir mėnuo), užsakovo kontaktinį asmenį (vardas, pavardė, pareigos, tel. Nr.), arba pasirašyto paslaugų priėmimo–perdavimo akto patvirtintą kopiją, o jų nesant – kitą lygiavertį dokumentą. Perkančioji organizacija, siekdama patikslinti pateiktą informaciją, pasilieka teisę be išankstinio įspėjimo susisiekti su nurodytu užsakovu.  ***\*Dokumentai pateikiami elektroninėje formoje.*** | Tiekėjas, tiekėjų grupės nariai bendrai (gali ir vienas tiekėjų grupės narys) ir (arba) ūkio subjektas, kurio pajėgumais remiasi tiekėjas, jeigu tas subjektas pats vykdys tą pirkimo sutarties dalį, kuriai reikia jo turimų pajėgumų. |
| 1.1.2. | **Reikalavimai Tiekėjo ekspertų (*specialistų*), atsakingų už sutarties vykdymą, kvalifikacijai.**  Sutarties įvykdymui reikalingi šie žemiau lentelėje pateikti sutartį vykdantys pagrindiniai specialistai.  **Reikalaujami specialistai ir reikalavimai jų kvalifikacijai:**  1.1.2.1. Tarnybinių stočių operacinių sistemų ne mažiau kaip vienas specialistas:  Turi turėti tarnybinių stočių operacinių sistemų kvalifikaciją, patvirtintą **RedHat Certified Professional arba lygiaverčiu** sertifikatu.  1.1.2.2. Tarnybinių stočių operacinių sistemų ne mažiau kaip vienas specialistas:  Turi turėti tarnybinių stočių operacinių sistemų kvalifikaciją, patvirtintą **Microsoft Certified Solutions Expert arba lygiaverčiu** sertifikatu.  1.1.2.3. SQL duomenų bazių valdymo sistemos ne mažiau kaip vienas specialistas:  Turi turėti SQL duomenų bazių valdymo kvalifikaciją, patvirtintą **Microsoft Certified Solutions Expert Data Management and Analytics arba lygiaverčiu** sertifikatu.  1.1.2.4. Duomenų perdavimo tinklo valdymo ne mažiau kaip vienas specialistas:  Turi turėti duomenų perdavimo tinklo valdymo specialisto kvalifikaciją, patvirtintą **ACDP (Aruba Certified Design Professional)** arba lygiaverčiu sertifikatu.  1.1.2.5. M365 paslaugų administratorius ne mažiau kaip vienas specialistas:  Turi turėti M365 paslaugų administratoriaus kvalifikaciją, patvirtintą **Microsoft 365 Certified: Administrator Expert arba lygiaverčiu** sertifikatu.  1.1.2.6. Ne mažiau kaip vienas kibernetinių saugumo rizikų specialistas:  Turi turėti kibernetinių saugumo rizikų, patvirtintą **ISACA Certified in Risk and Information Systems Control arba lygiaverčiu** sertifikatu. | **Informacija ir dokumentai, įrodantys paslaugų teikėjo specialistų kvalifikaciją:**  1. Siūlomų specialistų kvalifikaciją patvirtinantys sertifikatai ar lygiaverčiai dokumentai (*kursų, seminarų, mokymo programų išklausymą patvirtinantys dokumentai nelaikomi lygiaverčiais tarptautiniu mastu pripažįstamą kvalifikaciją patvirtinantiems sertifikatams*).  2. Tiekėjo specialistų sąrašas (2 priedėlis), kuriame turi būti nurodytas specialisto vardas, pavardė.  ***\*Pateikiamos skaitmeninės dokumentų kopijos.*** | Tiekėjas, tiekėjų grupės nariai bendrai (gali ir vienas tiekėjų grupės narys) ir (arba) ūkio subjektas, kurio pajėgumais remiasi tiekėjas, jeigu tas subjektas pats vykdys tą pirkimo sutarties dalį, kuriai reikia jo turimų pajėgumų. |
| 1.1.3. | Tiekėjas turi turėti pagalbą teikiančią tarnybą (*angl. Help Desk*), kuris su perkančiąja organizacija raštu bendraus lietuvių kalba. Ji turi turėti veikiančius ir aprašytus incidentų bei keitimų valdymo procesus, atitinkančius IT paslaugų valdymo (*ITIL ar lygiavertės metodikos*) gerųjų praktikų rekomendacijas bei veikiantį internetinį portalą kreipiniams registruoti bei peržiūrėti. | Pateikiamas Tiekėjo pagalbos tarnybos kreipinių bei incidentų sprendimo eigos **aprašymas**, pagalbos tarnybos kontaktinė informacija (*adresas, el. paštas, kontaktiniai telefonai ir internetinio portalo adresas*).  \****Pateikiama skaitmeninė dokumento kopija.*** | Tiekėjas, tiekėjų grupės nariai bendrai (gali ir vienas tiekėjų grupės narys) ir (arba) ūkio subjektas, kurio pajėgumais remiasi tiekėjas, jeigu tas subjektas pats vykdys tą pirkimo sutarties dalį, kuriai reikia jo turimų pajėgumų. |

**KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTŲ REIKALAVIMAI TIEKĖJUI**

| **Eil.**  **Nr.** | **Reikalavimai** | **Reikalavimų atitiktį įrodantys dokumentai**  *(pateikiama kartu su pasiūlymu)* | **Reikalavimų atitikties subjektas** |
| --- | --- | --- | --- |
| 1.2. | **Kokybės vadybos sistemos ir aplinkos apsaugos vadybos standartai.** | | |
| 1.2.1. | Tiekėjo informacijos apsaugos sistema, užtikrinanti Tiekėjo saugomos informacijos apsaugą, turi atitikti **ISO 27001 ar lygiaverčio** standarto reikalavimus. | Pateikiamas kompetentingos institucijos išduotas sertifikatas, patvirtinantis, kad Tiekėjo informacijos apsaugos sistema atitinka nurodytą ar lygiavertį informacijos saugos valdymo standartą.  ***\*Pateikiama skaitmeninė dokumento kopija.*** | Atsižvelgiant į prisiimamus įsipareigojimus sutarčiai vykdyti:  Tiekėjas, tiekėjų grupės nariai arba ūkio subjektas, kurio pajėgumais remiasi tiekėjas. |
| 1.2.2. | Tiekėjo informacinių technologijų paslaugų valdymo sistema turi atitikti **ISO 20000 ar lygiaverčio** standarto reikalavimus. | Pateikiamas kompetentingos institucijos išduotas sertifikatas, patvirtinantis, kad Tiekėjo informacinių technologijų paslaugų valdymo sistema atitinka nurodytą ar lygiavertį informacijos saugos valdymo standartą.  ***\*Pateikiama skaitmeninė dokumento kopija.*** | Atsižvelgiant į prisiimamus įsipareigojimus sutarčiai vykdyti:  Tiekėjas, tiekėjų grupės nariai arba ūkio subjektas, kurio pajėgumais remiasi tiekėjas. |
| 1.2.3. | Tiekėjo aplinkos apsaugos vadybos sistema turi atitikti **ISO 14001 ar lygiaverčio** standarto reikalavimus. | Pateikiamas kompetentingos institucijos išduotas sertifikatas, patvirtinantis, kad Tiekėjo informacinių technologijų paslaugų valdymo sistema atitinka nurodytą ar lygiavertį informacijos saugos valdymo standartą.  ***\*Pateikiama skaitmeninė dokumento kopija.*** | Atsižvelgiant į prisiimamus įsipareigojimus sutarčiai vykdyti:  Tiekėjas, tiekėjų grupės nariai arba ūkio subjektas, kurio pajėgumais remiasi tiekėjas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_